Document ID: 32005D0592

RÅDETS AFGØRELSE 2005/592/FUSP
af 29. juli 2005
om gennemførelse af fælles holdning 2004/161/FUSP om forlængelse af restriktive foranstaltninger over for Zimbabwe
RÅDET FOR DEN EUROPÆISKE UNION HAR -
under henvisning til fælles holdning 2004/161/FUSP (1), særlig artikel 6, sammenholdt med artikel 23, stk. 2, i traktaten om Den Europæiske Union, og
ud fra følgende betragtninger:
(1)
Med fælles holdning 2004/161/FUSP vedtog Rådet bl.a. foranstaltninger til at forhindre, at personer, som er involveret i aktiviteter, der alvorligt undergraver demokrati og respekt for menneskerettigheder og retsstatsforhold i Zimbabwe, indrejser i eller rejser gennem medlemsstaternes områder, og til at indefryse de pågældende personers pengemidler og økonomiske ressourcer.
(2)
Den 13. juni 2005 vedtog Rådet afgørelse 2005/444/FUSP (2) om gennemførelse af fælles holdning 2004/161/FUSP om forlængelse af restriktive foranstaltninger over for Zimbabwe som følge af en regeringsomdannelse.
(3)
Listen i bilaget til fælles holdning 2004/161/FUSP over personer, som er underlagt de restriktive foranstaltninger, bør ajourføres med navnene på de ansvarlige for de krænkelser af menneskerettighederne, der i øjeblikket finder sted under betegnelsen »Operation Murambatsvina« (tvangsnedrivning af huse og intern fordrivelse af beboerne) -
TRUFFET FØLGENDE AFGØRELSE:
Artikel 1
Listen over personer i bilaget til fælles holdning 2004/161/FUSP erstattes af bilaget til nærværende afgørelse.
Artikel 2
Denne afgørelse finder anvendelse fra datoen for dens vedtagelse.
Artikel 3
Denne fælles holdning offentliggøres i Den Europæiske Unions Tidende.
Udfærdiget i Bruxelles, den 29. juli 2005.

Labels: 11
5
0
18
15